I [[1710]], som 16-årig, kom han til [[Christian-Albrechts-Universität|universitet]] i [[Kiel]], hvor han senere kom til at fungere i et slags [[kannik]]e-embede. Fra [[1713]] og tre år frem rejste han på [[dannelsesrejse]]r i henholdsvis [[Holland]], [[Frankrig]] og [[Italien]], omend det foregik for beskedne midler. I [[1716]] fik han opfyldt sit ønske og kom til kong [[Frederik 4.|Frederik IV's]] hof i København som [[Kammerjunker (titel)|kammerjunker]] for dronningen, [[Louise af Mecklenburg]]. Han var af god familie – dannet, berejst, begavet og kulturelt vidende, hvilket sammen med hans livlige lune gjorde ham meget afholdt hos hoffet og i hele kongehuset. Forfremmelse fulgte, og Berckentin blev i [[1721]] udnævnt til [[gesandt]] og sendt til [[Stockholm]] og allerede året efter sendt videre til [[Wien]] som kongens repræsentant.
Titler Samfund Historie